אושרה אלפסי

אושרה אלפסי (נולדה ב-1972 בבית שמש) היא מחנכת, מנהלת חינוכית, מרצה ופעילה חברתית ישראלית. מכהנת מאז 2020 כמנהלת אגף החינוך של המועצה האזורית חבל מודיעין.

ביוגרפיה
אלפסי נולדה וגדלה בבית שמש. היא בעלת תואר דוקטור לפילוסופיה (PhD) מאוניברסיטת בר-אילן (2013), תואר שני וראשון בחינוך מהאוניברסיטה העברית והתמחות בחדשנות פדגוגית ומיקוד בזהות. עבודת הדוקטורט שלה עוסקת בקול המזרחי בשירה העברית ומחקרה התמקד בשירתו של ארז ביטון, חתן פרס ישראל לשירה, וכלל ראיונות אישיים עמו וניתוח יצירותיו. על סמך המחקר פיתחה מודל פדגוגי בשם "אור פנימי" גישה המעודדת התאמה אישית של תכנים לזהות התרבותית של התלמיד. לאחר שזכה ביטון בפרס ישראל (2015), הוא הגיע באופן אישי לביתה בכפר הנוער בן שמן, הודה לאושרה על חקירת שירתו והשפעתה על דורות צעירים, וברך אותה.

 פעילות בתחום החינוך בישראל 
הובלת ועדת המשנה לספרות של ועדת ביטון תחת שר החינוך נפתלי בנט, קידום נרחב של חינוך מזרחי ושוויון הזדמנויות במערכת החינוך הישראלית, ניהול המאבק למניעת סגירת כפר הנוער ע"ש דוד רזיאל בהרצליה וקידום תיכון איינשטיין בכפר הנוער בן שמן להישגיות ושויון הזדמנויות. אלפסי שמה דגש על שילוב מורשת יהדות המזרח בתוכניות הלימודים והעצמת תלמידים דרך זהותם התרבותית.

 קריירה ראשית 
אושרה החלה את דרכה המקצועית בתיכון "שייבר" בבית שמש בו למדה. היא החלה כמורה ומחנכת והתקדמה דרך הוראה, חינוך ותפקידי ריכוז. אלפסי ליוותה מאות תלמידים ובוגרים, רבים מהם ממשפחות מזרחיות בפריפריה, ופיתחה את הגישה של שילוב זהות תרבותית כמקור כוח.

בעקבות התחרדות העיר בית שמש, עברה לגור בהרצליה.

2005–2013 — כפר הנוער דוד רזיאל (הרצליה).
ב-2005 הגיעה אלפסי כמורה לספרות ותנ"ך, וב-2006 מונתה למנהלת בית הספר. המוסד עמד בפני סגירה ונוהל על ידי כונס נכסים. אלפסי הובילה מאבק ציבורי-משפטי, הכפילה את מספר התלמידים מ-180 ליותר מ-400, ושיקמה את ההישגים והמוניטין. ב-2010 חבר מנכ"ל העמותה מר חיים שגיא, לרשת עתיד שרכשה את הכפר. כיום המוסד פועל כ"עתיד רזיאל הרצליה" והוא אחד מבתי הספר המבוקשים של הרשת.

2013–2021 — ניהול תיכון חקלאי איינשטיין, בכפר הנוער בן שמן.
אלפסי ניהלה במהלך שמונה שנים את התיכון השש-שנתי בכפר הנוער בן שמן (יהודים וערבים, חילונים ודתיים, תלמידים בסיכון גבוה). פעלה להעלאת אחוזי זכאות לבגרות מ-20% לכ-96% (כולל מצטייני מנכל משה"ח) בעקבות כך זכתה שלוש פעמים במהלך כהונתה בפרס התגמול הדיפרנציאלי הלאומי הרחב: הפרס הגבוה ביותר של משרד החינוך לצמצום פערים והעלאת הישגים באוכלוסיות חלשות לדר אלפסי הוענקה תעודת הוקרה אישית ממנכ"ל משרד החינוך.

2016–2019 — ראשות ועדת המשנה לספרות - ועדת ביטון.
תחת שר החינוך נפתלי בנט, עמדה בראש ועדת המשנה לספרות של ועדת ביטון (בראשות ארז ביטון). הובילה את המהפכה הגדולה בתולדות תוכנית הלימודים בספרות: הכנסת עשרות יצירות מזרחיות חדשות – הגדלת הייצוג המזרחי בסילבוס מכ-8% לכ-35%–40% – פיתוח יחידות לימוד על הגירה, זהות והמהפכה המזרחית – עדכון בחינות הבגרות הדו"ח יושם משנת תשע"ח והפך לחלק מרכזי ברפורמת בנט.

2021–הווה.
מנהלת אגף החינוך, מועצה אזורית חבל מודיעין הכוללת כ-3,000 תלמידים מגנים עד י"ב. יוזמות מרכזיות: תוכנית "שני קצוות החבל", גני יער, חינוך סביבתי-חקלאי, חיזוק אנגלית דבורה וחדשנות דיגיטלית.

פעילות אקדמית והדרכה
מרצה מ־2014 וכיום בתוכנית Ma בחוג ליהדות במכללה האקדמית קריית אונו.

הנחתה 7 שנים (2013–2020) מנהלים בתחילת דרכם בתוכנית "אבני ראשה"

השקפות ופעילות ציבורית
אלפסי היא אחד הקולות הבולטים בחינוך המזרחי. בפודקאסט "אור עולה ממזרח" (2025) הציגה את חזונה העוסק בזהות ישראלית רב-קולית כתחליף לכור ההיתוך, מרבה להתראיין ולהרצות על שוויון, זהות וחוסן לאומי דרך חינוך.

חיים אישיים
אלפסי נשואה לאהוד (אודי) אלפסי, מוזיקאי ויוצר מבית שמש, ולהם שלושה ילדים וחמישה נכדים.

קישורים חיצוניים




הערות שוליים

קטגוריה:נשות חינוך ישראליות
קטגוריה:פעילות חברתיות ישראליות
קטגוריה:ישראליות שנולדו ב-1972